b'\n_START_ARTICLE_\nMuurahaispuut\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nMuurahaispuilla on tunnusomainen hoikka, suora runko ja sateenvarjomaisesti oksien p\xc3\xa4ihin levitt\xc3\xa4ytyv\xc3\xa4t isot lehdet. Puut j\xc3\xa4\xc3\xa4v\xc3\xa4t yleens\xc3\xa4 alle 18 m korkeiksi ja el\xc3\xa4v\xc3\xa4t noin 30 vuotta. Niiden puuaines on pehme\xc3\xa4\xc3\xa4 ja huokoista. Kukat ovat hyvin pieni\xc3\xa4 ja kasvavat norkoissa. Hede- ja eminorkot muodostuvat eri kasveihin. Emikasvi voi tuottaa kerralla l\xc3\xa4hes miljoona siement\xc3\xa4.\n_START_SECTION_\nLevinneisyys\n_START_PARAGRAPH_\nMuurahaispuut ovat kotoisin Keski- ja Etel\xc3\xa4-Amerikasta. Ne ovat levinneet osaan Afrikkaa, Malesiaan ja joillekin Tyynenmeren saarille.\n_START_SECTION_\nKasvutapa\n_START_PARAGRAPH_\nMuurahaispuut ovat eritt\xc3\xa4in nopeakasvuisia ja levi\xc3\xa4v\xc3\xa4t nopeasti mets\xc3\xa4aukkoihin.\n_START_SECTION_\nMuurahaispuut ja el\xc3\xa4imet\n_START_PARAGRAPH_\nMuurahaispuut tunnetaan yhteisty\xc3\xb6st\xc3\xa4\xc3\xa4n muurahaisten kanssa. Azteca -suvun muurahaiset tekev\xc3\xa4t pes\xc3\xa4ns\xc3\xa4 muurahaispuun huokoiseen puuainekseen. Ne saavat my\xc3\xb6s ravintoa puusta. Muurahaiset puolestaan suojelevat puun lehti\xc3\xa4 niit\xc3\xa4 sy\xc3\xb6vilt\xc3\xa4 hy\xc3\xb6nteisilt\xc3\xa4._NEWLINE_Laiskiaiset sy\xc3\xb6v\xc3\xa4t mielell\xc3\xa4\xc3\xa4n muurahaispuiden lehti\xc3\xa4._NEWLINE_Trinidadilla lepakot sy\xc3\xb6v\xc3\xa4t suuria m\xc3\xa4\xc3\xa4ri\xc3\xa4 muurahaispuun hedelmi\xc3\xa4 ja levitt\xc3\xa4v\xc3\xa4t niiden siemeni\xc3\xa4. Costa Ricalla samaa teht\xc3\xa4v\xc3\xa4\xc3\xa4 hoitavat apinat. Kaikkialla monet lintulajit sy\xc3\xb6v\xc3\xa4t muurahaispuiden hedelmi\xc3\xa4 ja levitt\xc3\xa4v\xc3\xa4t n\xc3\xa4in niiden siemeni\xc3\xa4.'